ג'ובאני סאלה

שמאל|ממוזער|250px|ג'ובאני סאלה בראלי דקר 2007
ג'ובאני סאלה (Giovanni Sala) (נולד ב-23 בנובמבר 1963, בברגמו, איטליה) הוא רוכב מרוצי אופנועים איטלקי שהיה חמש פעמים אלוף עולם באנדורו בשנות ה-90 של המאה ה-20. הוא נחשב לאחד מגדולי רוכבי השטח בכל הזמנים.

 קריירה 
סאלה החל לרכב על אופנועים בגיל 14 והתחרה כחובב במרוצי מוטוקרוס ואנדורו ברמה המקומית באיטליה. בשנת 1990, כשהיה בן 27 ועלויות המרוצים הכריעו אותו מבחינה כלכלית, הוא החליט לפרוש. יבואן KTM לאיטליה שזיהה את הפוטנציאל וחשש שעולם המרוצים יאבד את הרוכב המוכשר, קישר בינו לבין KTM והיצרנית האוסטרית החליטה להחתימו על חוזה ארוך טווח. ב-1991 סאלה החל להתחרות בחסות KTM באליפות העולם באנדורו (WEC) המאורגנת על ידי הפדרציה הבינלאומית לאופנועים וב-"אנדורו ששת הימים הבינלאומי" (ISDE) הנחשב ל"אולימפיאדת האנדורו". סאלה התחרה ב-ISDE כחלק מנבחרת איטליה הרשמית. ב-1993 זכה סאלה בתואר אלוף העולם באנדורו של ה-WEC. הוא חזר על ההישג בקטגוריית ה-250 סמ"ק גם בשנים 1994 וב-1995. ב-1999 זכה סאלה בפעם האחרונה באליפות העולם והוא עשה זאת בקטגוריית ה-400 סמ"ק.

ב-1992 סאלה זכה, כחלק מנבחרת איטליה, באליפות ה-ISDE שנערכה באוסטרליה וזכה גם בתואר אלוף האלופים כרוכב המהיר ביותר במסלול. הוא חזר וזכה בתואר האליפות יחד עם הנבחרת האיטלקית גם באליפות 1994 (ארצות הברית), 1997 (איטליה), שם זכה בשנית בתואר אלוף האלופים ובשנת 2000 (ספרד).

ב-1993 הצטרף סאלה לקבוצת KTM המשתתפת בראלי דקר המפרך. בשנה זו הוא סיים במקום ה-17. ב-1994 סיים במקום השביעי וב-1995 במקום השישי. ב-1995 וב-2004 פרש מהמרוץ בשל תאונות ופציעות שבגינן לא יכול היה להמשיך. ב-2006 סיים סאלה במקום השלישי (אחרי בני קבוצתו סיריל דספרה ומארק קומה). אחרי פציעה נוספת בראלי דקר של 2007, החליט על פרישה ממרוצים אלו.

במשך כל השנים בהם התחרה ברמה המקצועית והבינלאומית, המשיך סאלה להתחרות באליפות איטליה באנדורו שם זכה 8 פעמים ברציפות, מ-1992 ועד 1999, בתואר אלוף איטליה בקטגוריית ה-250 סמ"ק.

סיכום הישגים ב-WEC
 עונה אליפות קטגוריה קבוצה ניצחונות מיקום בסוף העונה 1991 אליפות העולם באנדורו 250 סמ"ק KTM 2 3 1992 אליפות העולם באנדורו 500 סמ"ק KTM 7 2 1993 אליפות העולם באנדורו 500 סמ"ק KTM 9 1 1994 אליפות העולם באנדורו 250 סמ"ק KTM 7 1 1995 אליפות העולם באנדורו 250 סמ"ק KTM 7 1 1996 אליפות העולם באנדורו 250 סמ"ק KTM 4 2 1997 אליפות העולם באנדורו 250 סמ"ק KTM 3 2 1998 אליפות העולם באנדורו 250 סמ"ק KTM 5 1 1999 אליפות העולם באנדורו 400 סמ"ק KTM 6 1 2000 אליפות העולם באנדורו 250 סמ"ק KTM 0 4 2001 אליפות העולם באנדורו 250 סמ"ק KTM 0 5 2002 אליפות העולם באנדורו 500 סמ"ק KTM 0 4 2003 אליפות העולם באנדורו 250 סמ"ק KTM 2 2 2004 אליפות העולם באנדורו E2 KTM 0 8

סיכום הישגים ב-ISDE
 עונה מיקום קטגוריה נבחרת מיקום 1991  צ'כוסלובקיה גביע העולם איטליה 14 1992  אוסטרליה גביע העולם איטליה 1 1993  הולנד גביע העולם איטליה 14 1994  ארצות הברית גביע העולם איטליה 1 1996  פינלנד גביע העולם איטליה 2 1997  איטליה גביע העולם איטליה 1 1998  אוסטרליה גביע העולם איטליה 4 1999  פורטוגל גביע העולם איטליה 2 2000  ספרד גביע העולם איטליה 1 2001  צרפת גביע העולם איטליה 2 2003  ברזיל גביע העולם איטליה 2 2004  פולין גביע העולם איטליה 2

פרישה
ב-2004, כשהיה בן 41, פרש סאלה מהתחרות במרוצי אנדורו באופן מקצועי, ומאז ועד היום (פברואר 2009) הוא ממשיך לרכב ולייצג את KTM במרוצים ובאירועים שונים.

ב-2008 הגיע ג'ובאני סאלה לישראל כחלק מחגיגות פסטיבל KTM המקומי שאורגן על ידי היבואן ואף השתתף וניצח במרוץ אנדורו-טסט בכפר טרומן בו התחרה מול טובי רוכבי האנדורו הישראליים.

 קישורים חיצוניים 


 האתר הרשמי של ג'ובאני סאלה 

קטגוריה:רוכבי אופנועי מרוץ איטלקים
קטגוריה:אלופי עולם ברכיבת אופנועי מרוץ
קטגוריה:איטלקים שנולדו ב-1963